Ufahamu-4 Std. 6
Language: Swahili | Genre: Exam

UFAHAMU 4

Familia ni kiungo muhimu cha jamii. Familia zikiwa nzuri bila shaka jamii nzima itakuwa bora. Mzee Rhiga na mkewe Chao waliamini hivyo, nao wakaazimia kuwalea wana wao wawili kwa njia inayofaa. Mziwanda aliitwa Kilio naye mwanambee alikuwa ni Shuma. Wote walifuata maagizo ya wazazi wao. 

Walipobaleghe, kila mmoja alipata jiko. Wake walibahatika kupendwa na kwa mahaba kamili. Kipendacho moyo ni dawa na bila shaka kila mtu alipata dawa ya moyo wake. Hata hivyo, hakuna kizuri kisichokuwa na ila. Mapenzi kati ya ndugu hawa yalianza kupungua. Inasemekana wake wao walitia uhusiano wa ndugu hawa doa. Wake wenyewe walikuwa hawawezi kupikika katika chungu kimoja. Mmoja akimwona mwenzake, anakunja uso kama nyati. 

Uhasama uliendelea, wakawa hawawezi kusemezana tena. Uadui ulifika kiwango cha kutisha. Ajabu ni kwamba watoto wao walikuwa hawana hata habari. Walicheza pamoja. 

Shuma alikuwa hapendezwi kamwe na mambo yale. Alijaribu juu chini kusuluhisha mgogoro ule lakini aliambulia patupu. Siku moja, Shuma aliamua kumpa mpwa wake jogoo mkubwa ili waende wakamchinje. Mtoto alifurahi sana na kukimbilia nyumbani." Baba! Baba! Nimepewa jogoo na ami. Leo nitakula nyama," mtoto alisema kwa furaha." Ni nani aliyemwambia ami yako tunahitaji kuku? Hebu mlete!" kijana yule alimkabidhi baba yake jogoo yule kwa heshima na taadhima. Kwa kuwa nyumba zao zilitenganishwa na ua, baba mtu alitoka na kumrusha jogoo upande wa pili wa ua. Shuma alishangaa kumwona kuku akipuruka akirudi nyumbani. Aliwaza na kuwazua. "Lazima nitafanya kitu. Hatuwezi kuendelea hivyo" akajisemea. 

Usiku ule alipata wazo. Alitaka kujua kati ya rafiki na ndugu, ni nani anayeweza kukusaidia wakati wa shida. Alienda kwa rafiki zake akiwa na kisu chenye damu. Alibisha mlango na rafiki yake akafungua."Kuna nini usiku huu?" akaulizwa". Niwie radhi lakini nimemwua mtu. Naomba unisaidie tumzike nisijulikane," akamwambia vivyo hivyo. Alienda kwa ndugu yake na kumwambia vile vile. Ndugu yake alivaa haraka na kutoka. Mke wake alijaribu kumzuia lakini wapi? Aliandamana na kaka yake tayari kumpa msaada aliouhitaji. Walipofika nyumbani, alikuta kuwa hakumwua mtu yeyote bali alikuwa amemchinja fahali. 

Nilitaka kujua kama unaweza kunisaidia wakati wa shida. Akufaaye kwa dhiki ndiye rafiki. Wewe ni rafiki yangu. Ama kweli meno ya mbwa haya ni," alisema kwa furaha. Ikawa ni bishwa. Ndugu wale waliandaa karamu kubwa na kuwatangazia marafiki zao kuwa "mla nawe hafi nawe ila mzaliwa nawe". Waliishi kwa furaha wakishirikiana kwa kila jambo.